Mihails Krasenkovs

Mihails Krasenkovs (, ; dzimis  Maskavā) ir Krievijā dzimis Polijas starptautiskais lielmeistars šahā (1989).

 Biogrāfija 
1985. gadā beidzis Maskavas naftas ķīmijas un gāzes rūpniecības institūtu lietišķās matemātikas specialitātē. 1987. gadā uzvarējis Gruzijas šaha čempionātā. 1992. gadā pārcēlies uz dzīvi Polijā, bet 1996. gadā uzņemts šīs valsts pilsonībā. Divas reizes (2000, 2002) uzvarējis Polijas šaha čempionātos, vēl trīs reizes (1997, 2001, 2004) izcīnījis sudraba medaļas šajās sacensībās. Krasenkovam pieder rekordliels uzvaru skaits Polijas komandu šaha čempionātos — 14 reizes viņš kādas komandas sastāvā ir kāpis uz goda pjedestāla augstākā pakāpiena.Polish Team Chess Championship's Overall Statistics 1929-2015 1997. gadā Krievijas komandas Azov sastāvā kļuvis par Eiropas komandu kausa ieguvēju šahā.13th European Chess Club Cup: 1997 Tajā pašā gadā kopā ar Viktoru Bologanu uzvarējis starptautiskā šaha turnīrā Ņujorkā.

No 1997. līdz 2004. gadam piedalījies piecos FIDE Pasaules čempionātos pēc izslēgšanas sistēmas, kuros labākos panākumus guvis 1997. gadā Groningenā, kad iekļuvis 5. kārtā, un 2004. gadā Tripolē, kad iekļuvis 4. kārtā.

2023. gada novembrī Daglasā ierindojies 67. vietā "FIDE Grand Swiss" turnīrā.2023 FIDE Grand Swiss

Pārstāvējis Polijas izlasi lielākajās šaha komandu sacensībās:
 Pasaules šaha olimpiādēs piedalījies 5 reizes (1996—2004);
 Eiropas komandu šaha čempionātos piedalījies 4 reizes (1997—2003). Individuālā vērtējumā izcīnījis 2 sudraba (1997, 1999) un 2 bronzas (1997, 1999) medaļas.

Pazīstams arī kā šaha teorētiķis un šaha grāmatu autors. FIDE vecākais treneris kopš 2012. gada.

 Grāmatas 
 The Open Spanish. Cadogan Books, London 1995, 
 The Sveshnikov Sicilian. Cadogan Books, London 1996, 
 Finding chess jewels. Everyman Chess, London 2013. 

 Atsauces 

 Ārējās saites 

Kategorija:1963. gadā dzimušie
Kategorija:Maskavā dzimušie
Kategorija:Polijas šahisti
Kategorija:PSRS šahisti